Jon Voight

Jonathan Vincent Voight (uttales våit; født 1938) er en amerikansk skuespiller. Han mottok en Oscar for rolletolkningen sin i filmen Hjemkomsten (1978). Voight er far til skuespillerne Angelina Jolie og James Haven.

 Liv og virke 
 Tidlig liv 
Jon Voight er født i Yonkers i New York. Han er sønn av Barbara (født Kamp; 1910–1995) og Elmer Voight (født Voytka; 1909–1973), som var en profesjonell golfspiller. Han har to brødre, Barry Voight (født 1937), en tidligere forsker på vulkaner på Pennsylvania State University,Barry Voight Biography   . Pennsylvania State University, besøkt 12. desember 2013 og Wesley Voight (født 21. mars 1940), kjent som Chip Taylor, en sanger og låtskriver som blant annet står bak sangene «Wild Thing», innspilt av blant andre The Troggs i 1966, og «Angel of the Morning». Hans besteforeldre på farssiden var slovakiske innvandrere fra Kongedømmet Ungarn,  mens hans besteforeldre på morssiden var tyske innvandrere.

Voight har kunstutdannelse fra Catholic University of America i Washington D.C., hvor han tok en Bachelor of Arts i 1960.

 Karriere 
Voight vant Oscar for beste mannlige hovedrolle for rollen som Vietnamkrigsveteranen og rullestolsbrukeren Luke Martin i filmen Hjemkomsten (1978). Han vant også samme år en pris for samme spill ved filmfestivalen i Cannes.

Han ble også Oscar-nominert for sine roller i filmene Asfalt-cowboy (1969), Runaway Train (1985) og Ali (2001). Voight hadde en gjesteopptreden i TV-serien Seinfeld, der han biter rollefiguren Kramer i armen.

 Privatliv 
Voight giftet seg med den franske skuespillerinnen Marcheline Bertrand 12. desember 1971, og de fikk to barn sammen; James Haven og Angelina Jolie. Voight og Bertrand tok ut separasjon i 1976 og ble skilt i 1980.

Politikk
Under Vietnamkrigen stod Voight for nærmest pasifistiske holdninger, men gikk over årene over til nye standpunkter. Han har senere på mange måter engasjert seg iherdig for amerikanske typisk konservative posisjoner. Han har blant annet vært en ivrig tilhenger den republikanske politikeren Donald Trump.https://www.vg.no/rampelys/film/i/ja4eBn/angelina-jolies-far-vil-ha-biden-stilt-for-riksrett I 2022 tok han til orde for å stille Joe Biden for riksrett fordi Biden ifølge Voight har satt nasjonens sikkerhet i fare.

 Filmografi (utvalg) 
 1969 – Asfalt-cowboy
 1970 – Catch-22
 1972 – Picnic med døden
 1974 – Varulv
 1978 – Hjemkomsten
 1979 – The Champ
 1985 – Runaway Train
 1995 – Heat
 1996 – Mission: Impossible
 1997 – Anaconda
 1997 – Regnmakeren
 1998 – Enemy of the State
 2001 – Zoolander
 2004 – National Treasure
 2007 – Transformers
 2007 – Bratz: The Movie
 2007 – National Treasure – Book of Secrets
 2008 – Pride and Glory

 Referanser 

 Eksterne lenker 




Kategori:Skuespillere fra USA
Kategori:Oscar-vinnere (hovedrolle)
Kategori:BAFTA-vinnere
Kategori:Personer fra Yonkers
Kategori:Personer fra USA av slovakisk opphav
Kategori:Personer fra USA av tysk opphav